Moses Wolf Goldberg

Moses Wolf Goldberg (30. juuni 1905 Ruhja – 17. veebruar 1964 Montclair, Essexi maakond, New Jersey osariik, USA) oli Eesti juudi päritolu keemik.

Ta sündis Ruhjas, kuid kasvas üles Võrus.

Aastal 1923 lõpetas ta Tartu Linna Saksa Ühishumanitaargümnaasiumi, siis  õppis ta aastatel 1923–1924 Tartu Ülikoolis keemiat.

Ta läks 1924. aastal edasi Zürichi Tehnikakõrgkooli, mille lõpetas insener-keemikuna. Ta sai 1931. aastal samas doktorikraadi.

Ta emigreerus 1942. aastal koos abikaasaga Ameerika Ühendriikidesse. Ta arendas 1949. aastal koos Leo Henryk Sternbachiga välja meetodi biotiini (B-vitamiin) sünteesimiseks.

Välislingid
Album Academicum Universitatis Tartuensis 1918-1944

Kategooria:Šveitsi keemikud
Kategooria:Ameerika Ühendriikide keemikud
Kategooria:Eesti juudid
Kategooria:Eestlased Šveitsis
Kategooria:Eestlased Ameerika Ühendriikides
Kategooria:ETH Zürichi vilistlased
Kategooria:Sündinud 1905
Kategooria:Surnud 1964